Document ID: 32006D0476

NÕUKOGU OTSUS,
12. juuni 2006,
millega muudetakse otsust 1999/70/EÜ Banque de France'i välisaudiitorite osas
(2006/476/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingule lisatud protokolli Euroopa Keskpankade Süsteemi ja Euroopa Keskpanga põhikirja kohta, eriti selle artikli 27 lõiget 1,
võttes arvesse nõukogu 25. jaanuari 1999. aasta otsust 1999/70/EÜ riikide keskpankade välisaudiitorite kohta, (1)
võttes arvesse Euroopa Keskpanga 13. aprillil 2006. aastal Euroopa Liidu Nõukogule tehtud soovitust EKP/2006/5 Banque de France'i välisaudiitorite kohta, (2)
ning arvestades järgmist:
(1)
Vastavalt Euroopa Keskpankade Süsteemi ja Euroopa Keskpanga põhikirja käsitleva protokolli artikli 27 lõikele 1 peavad Euroopa Keskpanga (edaspidi EKP) ja eurosüsteemi riikide keskpankade raamatupidamist auditeerima sõltumatud organisatsioonivälised audiitorid, keda soovitab EKP nõukogu ja kiidab heaks Euroopa Liidu Nõukogu.
(2)
Prantsusmaa rahandus- ja finantskoodeksi artikli L.142-6 kohaselt nimetab Banque de France'i üldnõukogu kaks põhikirjajärgset audiitorit, kes on pädevad auditeerima Prantsusmaa keskpanga raamatupidamist. Prantsusmaa äriseadustiku artikli L.823-1 kohaselt nimetatakse asendusaudiitor, kui määratud audiitor keeldub tegutsemast, ei ole kohal, astub tagasi või sureb.
(3)
Seniste Banque de France'i välisaudiitorite volitused lõpevad pärast 2005. majandusaasta auditeerimist. Seetõttu tuleb välisaudiitorid nimetada alates 2006. majandusaastast.
(4)
Kooskõlas avaliku hanke reeglitega on Banque de France majandusaastateks 2006-2011 valinud oma põhikirjajärgseteks audiitoriteks Deloitte & Associés ning Mazars & Guerard ja asendusaudiitoriks KPMG S.A. ning EKP arvamuse kohaselt vastavad nad nimetamiseks vajalikele tingimustele.
(5)
EKP leiab, et Banque de France'i valitud välisaudiitorid vastavad nimetamiseks vajalikele tingimustele ning seega soovitas EKP nõukogu majandusaastateks 2006-2011 nimetada ühisteks põhikirjajärgseteks audiitoriteks Deloitte & Associés ja Mazars & Guerard ning asendusaudiitoriks KPMG S.A.
(6)
Seega on asjakohane järgida EKP nõukogu soovitust ning muuta vastavalt otsust 1999/70/EÜ,
ON TEINUD JÄRGMISE OTSUSE:
Artikkel 1
Otsuse 1999/70/EÜ artikli 1 lõige 4 asendatakse järgmisega:
“4. Käesolevaga kinnitatakse Deloitte & Associés ja Mazars & Guerard ühiselt Banque de France'i põhikirjajärgseteks audiitoriteks majandusaastateks 2006-2011.
Käesolevaga kinnitatakse KPMS S.A. Banque de France'i asendusaudiitoriks majandusaastateks 2006-2011.”.
Artikkel 2
Käesolevast otsusest teatatakse Euroopa Keskpangale.
Artikkel 3
Käesolev otsus avaldatakse Euroopa Liidu Teatajas.
Luxembourg, 12. juuni 2006

Labels: 2
18
9
4